Si Palui: Jam 9
Dalam parjalanan Palui mamutar utak inya. ”Kaya apa kita minta banyu tuan guru tuha haja?” Palui baucap, Garbus mairingi haja inya.
PALUI wan Garbus handak mandapati tuan guru di kampung Mangga Hilir, sakitar 9 kilometer pada rumahnya. Handak minta banyu tuan guru gasan anaknya nang kada patuh wan parintah uma abahnya. Pargaulan kakanakan wayah ne ada kakhawatiran urang tuha, kalau inya taumpat-umpat pargaulan nang kada bagus.
”Umanya aku tulaklah ka rumah tuan guru, mambawa banyu mineral nah,” ujar Palui ka bini pamitan.
“Ayuha mudahan ada sidinnya di rumah,” harap nang bini.
“Ulun handak mancari guru ada ai kalu, Bu?” sambat Palui ka bini tuan guru.
‘Lagi salat paman ai,” sahut bini guru, masih kada tahu wan Palui.
“Ulun Palui wan Garbus handak minta bantuan guru, anak ulun ne kada paasian wan abah mamanya. Jadi ulun handak minta banyu tuan guru,” ucap manjalasakan maksudnya.
“Sidin lagi salat hanyar haja Lui ai?” jawab nang bini.
“Uh damintukah sidiin,” Palui manggut-manggut.
“Silahkan dihadang pian. Biasa jam sapuluh hanyar kaluar pada kamar sidin,” sahut nang bini.
“Hanyar jam 9 lewat 15 manit?” Garbus maitihi ka jam tangannya.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn